Myggetarar

**Myggetarar**, *Conopophagidae*, er ein familie av sporvefuglar med utbreiing i Sør-Amerika. Dette er ein familie på 10 artar i to slekter *Conopophaga* og *pittasoma*. 

Det finst relativt lite kunnskap og få studiar om myggetarar grunna fjerne og uklåre habitat for artane. 

Myggetarar har habitat i underskog, i bambuskratt, på skogbotnen lågt i Amazonasbassenget og i litt høgare nærliggande terreng. Somme artar lever i tett kratt, andre i meir open skog. Men alltid mellom bakken og ca. 1,5 m over bakken, sjeldan direkte på bakken med unntak for å snappe føde. 

Fuglane har ei rund kroppsform, har kort stjert, lange bein og står oftast oppreist. Dei er frå 12 til 18 cm i lengd. Kjønna har ulike fjørdrakter, hannane har attraktive fargar i raude og brune nyansar. Dei fleste artane har ein kvit dott bak augo. 

Som namnet seier er desse artane insektetarar. To metodar for å fange byttet er vanlege; den eine er å slå seg ned litt over skogbotnen og for søkje bytte og så kaste seg ned for å snappe det. Den andre metoden er å plukke insekt direkte frå bladverk, trestammar og greiner av låg vegetasjon. Typiske byttedyr omfattar kongroer, larver, grashopper og biller. Ein har observert at individ av enkelte artar et frukt og i eitt døme ein frosk.

## Artsliste
Myggetarar i rekkjefølgje etter Clementslista versjon 6.8 frå august 2013 med norske namn etter *Norske navn på verdens fugler*.

**Slekt ''[[Conopophaga]]***
* [[Rustmyggetar]], *Conopophaga lineata*, Rufous Gnateater, <small>LC, Wied, 1831</small>
* [[Amazonmyggetar]], *Conopophaga aurita*, Chestnut-belted Gnateater, <small>LC, Gmelin, 1789</small>
* [[Hettemyggetar]], *Conopophaga roberti*, Hooded Gnateater, <small>LC, Hellmayr, 1905</small>
* [[Svartbrystmyggetar]], *Conopophaga melanogaster*, Black-bellied Gnateater, <small>LC, Ménétries, 1835</small>
* [[Perumyggetar]], *Conopophaga peruviana*, Ash-throated Gnateater, <small>LC, Des Murs, 1856</small>
* [[Andesmyggetar]], *Conopophaga castaneiceps*, Chestnut-crowned Gnateater, <small>LC, Sclater, 1857</small>
* [[Skifermyggetar]], *Conopophaga ardesiaca*, Slaty Gnateater, <small>LC, d'Orbigny & Lafresnaye, 1837</small>
* [[Svartkinnmyggetar]], *Conopophaga melanops*, Black-cheeked Gnateater, <small>LC, Vieillot, 1818</small>

*'Slekt *[[Pittasoma]]***
* [[Svartkronemaurpitta]], ''Pittasoma michleri'', Black-crowned Antpitta, <small>LC, Cassin, 1860</small>
* [[Rustkronemaurpitta]], ''Pittasoma rufopileatum'', Rufous-crowned Antpitta, <small>NT, Hartert, 1901</small>

== Fotnotar ==
 <references/>

== Kjelder ==

:* Rice, Nathan H. (2005a): Phylogenetic relationships of antpitta genera (Passeriformes: Formicariidae). [http://www.ansp.org/research/biodiv/ornithology/pdf/antpitta-phylogeny.pdf PDF fulltext] 

:* Rice, Nathan H. (2005b): Further Evidence for Paraphyly of the Formicariidae (Passeriformes). ''[[Condor]]'' **107*'(4): 910-915. [Engelsk språk med samandrag på spansk] [http://www.ansp.org/research/biodiv/ornithology/pdf/antbird-paraphyly.pdf PDF fulltext] 

:* Whitney, B.M. (2003) Family Conopophagidae (Gnateaters) Pp 732-748 in del Hoyo J., Elliott A. & Christie D.A. (2003) *Handbook of the Birds of the World* Volume 8. Broadbills to Tapaculos, Lynx Edicions, Barcelona ISBN 84-87334-50-4

* Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. *Virksomheten til Norsk navnekomité for fugl (NNKF) 1990-2008. Norske navn på verdens fugler.'' Norsk Ornitologisk Forening sin nettstad (publisert 22.5.2008)

## Bakgrunnsstoff
* Videoar med myggetarar